ጠ/ሚ ዐቢይ አሕመድና ቀዳማዊት እመቤት ዝናሽ ታያቸው የሐምሊን ፊስቱላ ሆስፒታልን ጎበኙ
ጠቅላይ ሚኒስትር ዶክተር ዐቢይ አሕመድና ቀዳማዊት እመቤት ዝናሽ ታያቸው አገልግሎት መስጠት የጀመረበትን 60ኛ ዓመት እያከበረ የሚገኘውን የሐምሊን ፊስቱላ ሆስፒታል ጎበኙ።ጠቅላይ ሚኒስትሩ በፊስቱላ ሕመም የተጎዱ ኢትዮጵያውያን ሴቶችን ክብር ለመመለስ ለሚያበረክቱት አስተዋጽዖ ዶክተር ካትሪን ሐምሊንን አመስግነዋል።ዶክተር ሐምሊን የተገለሉና የተረሱትን ለመንከባከብ የሚጫወቱትን ሚና ከልብ እንደሚያደንቁም ጠቅላይ ሚኒስትሩ ተናግረዋል።የጠቅላይ ሚኒስትር ጽሕፈት ቤት መረጃ እንደሚያመለክተው ለዚሁ አገልግሎታቸው ለዶክተር ሐምሊን ከኢትዮጵያ መንግሥት የዕውቅና ሽልማት ያበረከቱላቸው ሲሆን፣ ጠቅላይ ሚኒስትሩ ከቀዳማዊት አመቤት ዝናሽ ታያቸው ጋር በመሆን በሆስፒታሉ ቅጥር ግቢ የዛፍ ችግኝ ተክለዋል፡፡